ચોરભાઈને થયું કે મઝાની વાત છે. લાવને હું જ ભગવાન બની જાઉં. એક પોતડી પહેરીને ઊભો રહું. એટલે મિયાં સમજશે કે સપનાની વાત સાચી છે. એટલે મારા ગળામાં સોનાની માળા પહેરાવશે, વીંટી પહેરાવશે, પછી પૂજા કરીને મારા ખોળામાં પાંચ હજાર રૂપિયાની નોટો મૂકશે. તે લઈને આપણે ચાલ્યા જઈશું. આ રીતે સહેલાઈથી મિયાંના રૂપિયા આપણા હાથમાં આવી જશે. મિયાં હજી વાત કરે છે ત્યાં સુધીમાં આપણે બહાર જઈને ખડા થઈ જઈએ – આમ વિચારીને ચોર ધીરેથી ભાગ્યો. હળુ હળુ બારણું ઉઘાડીને બહાર નીકળી ગયો. બીબી જોઈ ગયાં.